b'\n_START_ARTICLE_\nFasci italiani di combattimento\n_START_SECTION_\nUstanovitev njene predhodnice\n_START_PARAGRAPH_\nFasci d\'Azione Rivoluzionaria (FAR), predhodnica FIC, je bila ustanovljena z zdru\xc5\xbeitvijo dveh gibanj: Fasci d\'Azione Internazionalista in prvotne Fasci Autonomi d\'Azione Rivoluzionaria 11. decembra 1914, potem ko se je zaradi stali\xc5\xa1\xc4\x8d o poteku 1. svetovne vojne raz\xc5\xa1la s Socialisti\xc4\x8dno stranko Italije. Leta 1915 so se \xc4\x8dlani Fascia uradno poimenovali kot "fa\xc5\xa1isti". Odpovedali so se marksizmu vendar ob tem zatrdili, da podpirajo socializem, pri \xc4\x8demer so na naslovni strani svojega \xc4\x8dasopisa Il Popolo d\'Italia uporabili znani citat francoskega socialista Blanquija \xc2\xbbKdor ima \xc5\xbeelezo, ima kruh\xc2\xab. Republikansko usmerjeni fa\xc5\xa1isti\xc4\x8dni voditelj Benito Mussolini je govoril o svoji \xc5\xbeelji, da bo vojna verjetno videla \xc5\xa1e nekaj malega kron, padlih na ko\xc5\xa1\xc4\x8dke. Aprila 1915 je obto\xc5\xbeila italijanskega kralja Viktorja Emanuela III., da je pronem\xc5\xa1ki "Filistejec", obto\xc5\xbeil ga je tujstva in zatorej nevtralnega.\n_START_SECTION_\nKonsolidacija\n_START_PARAGRAPH_\nOb Mussolinijevi podpori italijanskemu posredovanju v odvijajo\xc4\x8di se 1. svetovni vojni je steanka pridobila ve\xc4\x8d finan\xc4\x8dnih sredstev od italijanske tovarne oro\xc5\xbeja Ansaldo in ostalih podjetij. Leta 1917 je Mussolinija prav tako podprla angle\xc5\xa1ka voja\xc5\xa1ko-obve\xc5\xa1\xc4\x8devalna slu\xc5\xbeba, ki ga je pla\xc4\x8devala po 100 funtov tedensko; ta pomo\xc4\x8d naj bi bila avtorizirana pod sir Samuelom Hoareom. Ne glede na finan\xc4\x8dno pomo\xc4\x8d, ki jo je Mussolini dobival za svoja prointervencionisti\xc4\x8dna stali\xc5\xa1\xc4\x8da, so njegovi socilaisti\xc4\x8dni kritiki menili, da Mussolini lahko pi\xc5\xa1e v svojem \xc4\x8dasopisu Il Popolo d\'Italia karkoli ho\xc4\x8de, brez predhodnjih sankcij finan\xc4\x8dnih podpornikov._NEWLINE_Prvo sre\xc4\x8danje Fasci d\'Azione Rivoluzionaria se je odvijalo 24. januarja 1915. Na njenm je Mussolini sporo\xc4\x8dil, da je neobhodna za Evropo re\xc5\xa1itev njenih nacionalnih problemov, vklju\xc4\x8dno z dr\xc5\xbeavnimi mejami, tako Italije kot drugje, za ideale pravice in svobode, po katerih morajo zatirani narodi te\xc5\xbeiti, za pravico pripadati tistim nacionalnim skupnostim, iz katerih so iz\xc5\xa1li. Sredi razprave o vpra\xc5\xa1anju iredentizma je Mussolini po poro\xc4\x8dilih \xc4\x8dlanov opomnil, da je bilo te\xc5\xbeko vpra\xc5\xa1anje iredentizma zastavleno in re\xc5\xa1eno v dometu idealov socializma in svobode, ki pa ne izklju\xc4\x8dujejo varovanja pozitivnih nacionalnih interesov._NEWLINE_Marca 1915 je Mussolini razglasil iredentisti\xc4\x8dno stali\xc5\xa1\xc4\x8de do Trsta, v katerem je poudaril, da Trst mora biti in tudi bo italijansko preko vojne z Avstrijci in, \xc4\x8de bo potrebno, proti Slovanom. V \xc4\x8dlanku iz dne 6. aprila 1915 je naslovil stali\xc5\xa1\xc4\x8de nasproti Dalmaciji, trde\xc4\x8d da si Italija ne sme priklju\xc4\x8diti celotne Dalmacije zaradi zahtev, ki jih ima ve\xc4\x8dina italijansko govore\xc4\x8dih prebivalcev, da ni zadosti dober razlog zahtevku ekskluzivne posesti "celotne" Dalmacije. Podprl pa je priklju\xc4\x8ditev velikega dela Dalmacije vklju\xc4\x8dno s celotim oto\xc4\x8djem Italiji._NEWLINE_Na \xc4\x8dlane stranke so imeli ideolo\xc5\xa1ki vpliv poleg Mussolinija tudi drugi, npr. Prezzolini, ki je bil pred tem \xc4\x8dlan italijanskega nacionalisti\xc4\x8dnega zdru\xc5\xbeenja. Navdu\xc5\xa1en nad Mussolinijem se je proti koncu leta 1914 pridru\xc5\xbeil \xc4\x8dasopisu Il Popolo d\'Italia in pisal zanj._NEWLINE_11. aprila 1915, v \xc4\x8dasu intervencionisti\xc4\x8dne demonstracije, soo\xc4\x8dene z nevtralnimi \xc4\x8dlani italijanske socialisti\xc4\x8dne stranke, je bil ob posredovanju dr\xc5\xbeavne policije ubit \xc4\x8dlovek, imenovan nedol\xc5\xbeni Marcora. Intervencionisti in nevtralisti, ogor\xc4\x8deni ob tem dogodku so se udele\xc5\xbeili skupne nevtralisti\xc4\x8dno intervencioniti\xc4\x8dne prekinitve dela.\n_START_SECTION_\nNastanek Fasci Italiani di Combattimento\n_START_PARAGRAPH_\n7. januarja 1919 je Mario Carli, blizu ultranacionalistom, v Rimu ustanovil prvo zdru\xc5\xbeenje arditov, sestavljenih iz italijanskih udarnih \xc4\x8det 1. svetovne vojne, mnogo obsojencev.Le nekoliko dni zatem je bilo v Milanu ustanovljeno drugo zdru\xc5\xbeenje arditov, okoli futuristi\xc4\x8dnega pesnika Marinettija in kapetana napadalnih enot Vecchija. Te razli\xc4\x8dne skupine vojnih veteranov so se konec januarja zdru\xc5\xbeile na dr\xc5\xbeavnem nivoju. _NEWLINE_Kot del ustanovitev novonastalih nacinalisti\xc4\x8dnih zdru\xc5\xbeenj je Mussolini s svojm \xc4\x8dasopisom 21. marca 1919 v Milanu organiziral sre\xc4\x8danje, ki se ga je udele\xc5\xbeilo 60 ljudi. Cilj je bil ustvariti pogled antiparlamentarizma, poteza, ki bi zagotovila revolucionarni navdih vojne, zvesta intervencionizmu. Sre\xc4\x8danje je bilo heterogeno, od arditov Ferruccia Vecchija, preko anarhosindikalistov, ki jih je privla\xc4\x8dila revolucionarna frazeologija, do levih intervencionistov, ki so se prepoznali v osebi Mussolinija. Sre\xc4\x8danje je dalo rojstvo milanskemu Fasci di combattimento, v pisarnah Mussolinija, Vecchija in Bianchija, voditelja anarhosindikalne italijanske delavske zveze Unione Italiana del Lavoro (UIL), izklju\xc4\x8denega iz italijanske sindikalne zveze zaradi svojih intervencionisti\xc4\x8dnih stali\xc5\xa1\xc4\x8d med vojno._NEWLINE_Dva dni kasneje je gibanje zavzelo dr\xc5\xbeavne razse\xc5\xbenosti, ko je bila v prostorih Kroga gospodarsko trgovinskih interesov na Trgu Bo\xc5\xbejega groba v Milanu sklicana skup\xc5\xa1\xc4\x8dina, kateri se je odzvalo 119 ljudi. Med njimi so bili predstavniki futuristi\xc4\x8dnega gibanja Mario Carli, Marinetti in Giuseppe Bottai, nadalje Musolini, Italo Balbo, Cesare Maria De Vecchi, Emilio De Bono in Michele Bianchi, bodo\xc4\x8di kvadrumvirat pohoda na Rim, kot tudi Roberto Farinacci, bodo\xc4\x8di sekretar Fa\xc5\xa1isti\xc4\x8dne nacionalne stranke. Na viharnem sre\xc4\x8danju ob sprejetju programa je bil ustanovljen Fasci italiani di combattimento. Program San Sepolcro, ki je spro\xc5\xbeil osnove fa\xc5\xa1izma, je bil objavljen junija v \xc4\x8dasopisu Il popolo d\'Italia._NEWLINE_Novembra 1919 je Musolini za volitve objavil fa\xc5\xa1isti\xc4\x8dno listo, na kateri so bili Marinetti, vodja orkestra Toscanini, kot tudi antiklerikalci in arditi. Lista je dobila zgolj 4795 glasov nasproti 170 tiso\xc4\x8d glasovom za Socialisti\xc4\x8dno stranko in 74 tiso\xc4\x8d glasovom katoli\xc5\xa1ke Ljudske stranke Luigija Sturza Med proslavljanjem zmage socialistov so arditi izvedli bombni napad na udele\xc5\xbeence in pri tem ranili devet ljudi. Mussolini je bil aretiran sledc\xc4\x8d raciji na sede\xc4\x8du svojega \xc4\x8dasopisa, vendar \xc5\xbee po 48 urah izpu\xc5\xa1\xc4\x8den na prostost po intervenciji senatorja Albertinija, direktorja Corriere della Sera._NEWLINE_Stranka je tako do poletja 1920 ostajala skupina oboro\xc5\xbeenih agitatorjev, kljub demagogiji brez uspeha pridobivanja mno\xc5\xbeic.\n_START_SECTION_\nZavezni\xc5\xa1tvo z desnico, nastanek Fa\xc5\xa1isti\xc4\x8dne nacionalne stranke\n_START_PARAGRAPH_\nOb vseh teh porazih je Mussolini razmi\xc5\xa1ljal celo o selitvi v Zdru\xc5\xbeene dr\xc5\xbeave, vendar mu je nacionalisti\xc4\x8dna agitacija po okupaciji po vojni nastale Re\xc5\xa1ke dr\xc5\xbeave s strani Gabriela d\'Anunzia omogo\xc4\x8dila spodbuditi ardite na pohod na Rim, medtem ko je odvra\xc4\x8dal d\'Anunzia, da to stori sam._NEWLINE_Leto 1920 je strankih prehod na desnico. Prvi fa\xc5\xa1isti so bili ve\xc4\x8dinoma pripadniki levega intervencionizma, z letom 1920 pa so za\xc4\x8deli pridobivati ljudi male in srednje bur\xc5\xbeoazije. Fa\xc5\xa1isti\xc4\x8dno gibanje je bilo podvr\xc5\xbeeno mutaciji, ki je, po Pierru Milzi, prou\xc4\x8devalcu italijanskega fa\xc5\xa1izma, nova in ozna\xc4\x8duje konec pozicioniranja stranke na levici in prehod k desno-krilni politiki, ki ni toliko odmik od marksizma in ozna\xc4\x8ditve socialistov za glavne sovra\xc5\xbenike, kot to, da sprejema zavezni\xc5\xa1tvo z desnico z namenom prekinitve revolucionarnega procesa._NEWLINE_Zavezni\xc5\xa1tvo z desnico se je fa\xc5\xa1istom finan\xc4\x8dno in elektorsko izpla\xc4\x8dalo na volitvah maja 1921, ki so jim prinesle 35 sede\xc5\xbeev, medtem ko so bili zastopani v 75-ih okro\xc5\xbejih. S tem jim je bil omogo\xc4\x8den razvoj in kasneje postavitev pod za\xc5\xa1\xc4\x8dito skvadristov.   _NEWLINE_9. novembra 1921 je bila stranka na svojem tretjem kongresu preoblikovana v Fa\xc5\xa1isti\xc4\x8dno nacionalno stranko (Partito Nazionale Fascista, PNF).\n_START_SECTION_\nIdeologija\n_START_PARAGRAPH_\nStranka je bila mo\xc4\x8dno povezana z Mazzinijevo politiko, sledila je odpovedovanju nereligioznemu, nemisti\xc4\x8dnemu socializmu, osnovanemu na razrednem boju, zlasti pa na Mazzinijevi temi mobiliziranja ljudskih mas z osnovo na veri. Marca 1915 je Mussolini opisal Mazzinija in ostale italijanske domoljube, da so prebudili Italijane v "Risorgimentu", ki da so do tedaj bili le zaspani ljudje. Mussolini je tako kot Mazzini obto\xc5\xbeil konvencionalne socialiste za dogmati\xc4\x8dne. Decembra 1914 je kritiziral socialisti\xc4\x8dno stranko (PSI) zaradi njene povezanosti z marksizmom, za katerega je dejal, da je postal zastarel; naredil je seznam socialisti\xc4\x8dnih osebnosti  in jih rangiral od vrha ob\xc4\x8dudovanja vrednih kot so bili Mazzini, Proudhon, Bakunin, Fourier in Saint-Simon, do Marxa na dnu seznama.Izjavil je, da on in ostali intervencionisti\xc4\x8dni socialisti zahtevajo zavr\xc5\xbeenje Marxa in vrnitev k Mazziniju.'